ปีใหม่... ไม่ว่าจะสำหรับชนชาติใด ก็เปรียบเสมือนช่วงเวลาแห่งสิริมงคลที่ใครต่อใครเฝ้ารอคอย เพื่อที่จะเริ่มต้นใหม่อย่างสดใส ญี่ปุ่นก็มีวัฒนธรรมการอวยพรปีใหม่ผ่านเมนูที่อลังการมากสีสัน มากกรรมวิธี และที่แน่ๆ มากด้วยความหมายที่เป็นสิริมงคล และวันนี้ร้านอาหารญี่ปุ่น "ZEN" ทุกสาขาก็จัดเต็ม รับเทศกาลปีใหม่! กับเมนูพิเศษสุดอลังการ 

มาเริ่มกันด้วย “Syuugi Zakana” (330 บาท) หรือ อาหารมงคลปีใหม่ญี่ปุ่น เป็นการรวบรวม 14 เมนูเด็ด ที่มีความหมายเป็นมงคล ไม่ว่าจะเป็นแซลมอนหมักมิโสะ, เป็ดรมควันเทริยากิ, กุ้งต้มเหล้าสาเก, ปลาคะเอะริโบชิ, คามาโบโกะแดง, ถั่วดำคุโรมาเมะ, แปะก๊วย, ไข่หวาน, หน่อไม้ฝรั่ง, แครอทไชเท้า-ดอง, มันเทศเชื่อม, แครอทดองบ๊วยและ ไข่ปลา  เพื่อต้อนรับเทศกาลปีใหม่ของชาวญี่ปุ่น


คอปลาดิบห้ามพลาด กับ “Kouhaku Sushi Set”  (490 บาท)  รังสรรค์จากสีขาว-แดง ในธงชาติญี่ปุ่น ซึ่งเป็นมงคล ชุดนี้จะอัดแน่นไปด้วย ปลาดิบรวมคุณภาพเยี่ยม ทั้งปลาทูน่าและปลาฮามาจิ เคียงคู่มากับกุ้งห่อข้าวไส้อะโวคาโด และมากิปลาแซลมอน เป็นเมนูพิเศษที่เรียบง่ายแต่ เป็นการตอกย้ำความสดใหม่แบบเต็มพิกัด


"Toshikoshi Soba" (185 บาท) สัมผัสความลงตัวของเส้นโซบะเหนียวนุ่ม มาพร้อมกับซอสโซบะสูตรต้นตำรับทานคู่กับเทมปุระหลากชนิด ทั้งกุ้ง, ปลาไข่ และผัก ชาวญี่ปุ่นมีความเชื่อว่าถ้าทาน Toshikoshi Soba ในวันสิ้นปีจะทำให้มีอายุยืน

เอาใจคนรักหอยนางรมกับเมนู “Kaki Fry Miso Cheese Yaki” (300 บาท) ที่รวบรวมหอยนางรม 2 แบบ 2 สไตล์เข้าไว้ในจานเดียว มีทั้งหอยนางรมเนื้อแน่น หวานฉ่ำนำเข้าจากญี่ปุ่นทอดจนได้สีทองอร่ามกรอบนอกนุ่มใน และ หอยนางรมอบซอสมิโสะและชีสหอมละมุนรสกลมกล่อมทานคู่กับซอสสูตรพิเศษ


"Zouni" (60 บาท) โมจิเหนียวนุ่ม เสิร์ฟในน้ำซุปใสรสกลมกล่อม เพิ่มความสดชื่นด้วยส้มยุสุ เป็นอีกหนึ่งเมนูโปรดที่ชาวญี่ปุ่นนิยมทานในช่วงเทศกาลปีใหม่


มาฉลองปีใหม่กันด้วยเมนูอาหารญี่ปุ่นที่เปี่ยมไปด้วยความหมายที่เป็นสิริมงคลกันได้แล้ว ตั้งแต่วันนี้จนถึง 31 มกราคม 2559 ที่ร้านอาหาร "ZEN" ทุกสาขาทั่วประเทศ! 